 4

**ระเบียบเรือนจำจังหวัดพิษณุโลก**

**ว่าด้วยการเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์**

**พ.ศ. ๒๕๖๑**

--------------------------------------------

 ด้วยเรือนจำจังหวัดพิษณุโลก ได้ดำเนินการติดตั้งระบบเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์ ตามนโยบายกรมราชทัณฑ์ เพื่อเป็นการบริการและอำนวยความสะดวกประชาชนให้สามารถเยี่ยมผู้ต้องขังผ่านระบบดังกล่าว ซึ่งจะเป็นการประหยัดทั้งเวลาและค่าใช้จ่าย เนื่องจากญาติไม่ต้องเดินทางไปเยี่ยมผู้ต้องขังถึงเรือนจำที่ผู้ต้องขังถูกคุมขังอยู่

 ดังนั้น เพื่อให้การเยี่ยมญาติดังกล่าวเป็นไปด้วยความเรียบร้อยเหมาะสม อาศัยอำนาจตามความในข้อ ๑๓ ของระเบียบกรมราชทัณฑ์ว่าด้วยอำนาจหน้าที่ของเจ้าพนักงานเรือนจำ และการแต่งตั้งผู้ช่วยเหลือกรมราช00ทัณฑ์ พ.ศ. ๒๕๖๑ เรือนจำจึงออกข้อบังคับ ไว้ดังต่อไปนี้

 ข้อ ๑ ระเบียบนี้เรียกว่า “ระเบียบเรือนจำจังหวัดพิษณุโลก ว่าด้วยการเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั้นไลน์ พ.ศ. ๒๕๖๑”

 ข้อ ๒ ข้อบังคับนี้ให้ใช้บังคับตั้งแต่วันประกาศเป็นต้นไป

 ข้อ ๓ ในข้อบังคับนี้

 “เรือนจำ” หมายความถึงเรือนจำจังหวัดพิษณุโลก

 “ผู้บัญชาการเรือนจำ” หมายถึงผู้บัญชาการเรือนจำจังหวัดพิษณุโลก

 “พนักงานเจ้าหน้าที่” หมายถึง ข้าราชการ พนักงาน และลูกจ้างเรือนจำจังหวัดพิษณุโลก

 “การเยี่ยมญาติทางไกล” หมายความถึงการเยี่ยมญาติทางไกลผ่านจอภาพ (Video

 Conference Televisit) ผ่านแอพพลิเคชั้นไลน์

 ข้อ ๔ บรรดาระเบียบ ข้อบังคับ หรือคำสั่งอื่นใด ซึ่งขัดหรือแย้งกับข้อบังคับนี้ ให้ใช้ข้อบังคับนี้แทน

 ข้อ ๕ ให้ผู้บัญชาการเรือนจำเป็นผู้รักษาการตามข้อบังคับนี้

หมวด ๑

คุณสมบัติของผู้ต้องขังที่จะได้รับการเยี่ยมทางไกล

ข้อ ๖ เป็นผู้ต้องขังระหว่างหรือนักโทษเด็ดขาดชั้นกลางขึ้นไป มีพฤติการณ์เป็นที่ไว้วางใจได้

ข้อ ๗ ไม่เป็นผู้ต้องขังที่อยู่ระหว่างถูกลงโทษทางวินัย หรือระหว่างถูกสอบข้อเท็จจริงกรณีถูก

กล่าวหาว่ากระทำผิดวินัย หรือเป็นผู้ถูกลงโทษทางวินัย ภายในหกเดือน

ข้อ ๘ ไม่เป็นผู้ต้องขังที่มีญาติมาเยี่ยมตามปกติที่เรือนจำแล้ว ภายในเดือนที่ขอเยี่ยมญาติทางไกลผ่านจอภาพ

 /.ข้อ๙

-๒-

 ข้อ ๙ ผู้ต้องขังจะได้รับการเยี่ยมทางไกล ดังนี้

๑. ผู้ต้องขังระหว่าง จะให้ได้รับการเยี่ยม ๒ ครั้ง ต่อ ๑ เดือน

๒. นักโทษเด็ดขาดชั้นกลางและดี จะให้ได้รับการเยี่ยม ๑ ครั้ง ต่อ ๑ เดือน

๓. นักโทษเด็ดขาดชั้นดีมาก จะให้ได้รับการเยี่ยม ๒ ครั้ง ต่อ ๑ เดือน

๔. นักโทษเด็ดขาดชั้นเยี่ยม จะให้ได้รับการเยี่ยม ๓ ครั้ง ต่อ ๑ เดือน

หมวด ๒

บุคคลที่มีสิทธิ์เยี่ยมญาติทางไกล

 ข้อ ๑๐ จะต้องเกี่ยวข้องเป็นญาติกับผู้ต้องขัง ดังนี้ คือ บิดา-มารดา,ภรรยา,บุตร,ปู่-ย่า,ตา-ยาย,ลุง-ป้า,น้า-อา รวมทั้งบิดา-มารดาของคู่สมรสของผู้ต้องขัง และเป็นบุคคลที่ผู้ต้องขังได้แจ้งความประสงค์ลงทะเบียนไว้กับทางเรือนจำ ซึ่งมีจำนวนไม่เกิน ๑๐ คน

 ข้อ ๑๑ กรณีผู้ต้องขังไม่มีญาติตาม ข้อ ๑๐ ให้ผู้ต้องขังแจ้งความประสงค์ทำการลงทะเบียน เพื่อกำหนดบุคคลที่ต้องการให้เยี่ยมทางไกล ทั้งนี้ให้อยู่ในดุลยพินิจของผู้บัญชาการเรือนจำ

 ข้อ ๑๒ บุคคลตามข้อ ๑๐ หรือ ข้อ ๑๑ จะต้องมาลงทะเบียนการขอเยี่ยมญาติทางไกลที่เรือนจำก่อน จึงจะได้สิทธิ์ในการเยี่ยม

 ข้อ ๑๓ เอกสารที่ต้องใช้ในการลงทะเบียนขอเยี่ยมญาติทางไกล

1. บัตรประจำตัวประชาชน
2. เอกสารที่แสดงความเป็นเจ้าของหมายเลขโทรศัพท์เคลื่อนที่ที่ใช้ไลน์ เช่นใบเสร็จการชำระเงินค่าบริการ
3. สำเนารูปโปรไฟล์ ชื่อไลน์ที่ใช้ (ซึ่งหากมีการเปลี่ยนแปลงข้อมูลต้องมาลงทะเบียนการเยี่ยมญาติทางไกลที่เรือนจำใหม่)

หมวด ๓

การดำเนินการเยี่ยมญาติทางไกล

 ข้อ ๑๔ บุคคลที่ได้ลงทะเบียนขอเยี่ยมญาติทางไกล ตาม ข้อ ๑๒ เมื่อประสงค์จะเยี่ยมญาติทางไกล ให้แจ้งความประสงค์ผ่านระบบแอพพลิเคชั่นไลน์ของเรือนจำ

 ข้อ ๑๕ พนักงานเจ้าหน้าที่จะตรวจสอบผู้ที่แจ้งความประสงค์ตามข้อ ๑๔ หากถูกต้องตามที่ได้ลงทะเบียนไว้ เจ้าหน้าที่จะแจ้งวันเวลา ในการเยี่ยมทางไกลให้ทราบ และเมื่อถึงวันเวลาเยี่ยมทางไกล พนักงานเจ้าหน้าที่จะทำการติดต่อโดยผ่านระบบแอพพลิเคชั่นไลน์ของเรือนจำ ถึงไลน์ของญาติตามที่ได้ลงทะเบียนไว้กับทางเรือนจำ เพื่อให้ญาติและผู้ต้องขังได้พูดคุยกันเป็นเวลาไม่เกิน ๒๐ นาที

 ข้อ ๑๖ เมื่อถึงวันเวลาเยี่ยมทางไกล และพนักงานเจ้าหน้าที่ได้ทำการติดต่อแล้ว หากไม่สามารถติดต่อกับบุคคลที่จองเยี่ยมญาติทางไกลไว้ จำนวน ๓ ครั้ง เรือนจำจะงดการให้เยี่ยมญาติทางไกลในครั้งนั้น

 ข้อ ๑๗ บุคคลที่ได้รับอนุญาตให้เยี่ยมญาติทางไกล จะต้องปฏิบัติตนดังนี้

1. พูดภาษาไทย ใช้วาจาสุภาพ และออกเสียงให้ดังพอที่พนักงานเจ้าหน้าที่ผู้ควบคุมอยู่

ณ ที่นั้นได้ยิน สำหรับชาวต่างชาติให้ใช้เฉพาะภาษาอังกฤษ ซึ่งจะต้องขออนุญาตกับทางเรือนจำไว้ในการแจ้งความประสงค์ขอเยี่ยมทางไกล ตามข้อ ๑๔

 / (๒) ไม่แนะนำ.....

 -๓-

1. ไม่แนะนำชักชวนแสดงกิริยาหรือให้อาณัติสัญญาณอย่างใด ๆ แก่ผู้ต้องขังเพื่อกระทำ

ผิดกฎหมายหรือวินัยผู้ต้องขัง และไม่เป็นสื่อกลางในการติดต่อกับผู้ต้องขังในการกระทำผิดกฎหมาย

1. แต่งกายสุภาพเรียบร้อย และอยู่ในสถานที่ที่เหมาะสม
2. ไม่ให้บุคคลอื่นนอกจากบุคคลที่ได้ลงทะเบียนไว้กับทางเรือนจำตามข้อ ๑๔

ติดต่อสื่อสารไม่ว่าโดยทางใดๆ กับผู้ต้องขังในขณะเยี่ยมทางไกล

1. ไม่บันทึกภาพหรือเสียงเกี่ยวกับผู้ต้องขังในขณะการเยี่ยมทางไกล
2. ห้ามเผยแพร่การเยี่ยมญาติทางไกลผ่านจอภาพทาง Social Network ทุกกรณีทั้งด้วยตนเองหรือด้วยบุคคลอื่น
3. ยินยอมให้พนักงานเจ้าหน้าที่ฟังการสนทนา บันทึกภาพหรือเสียงและตัดการสื่อสาร

หากเห็นว่าภาพหรือข้อความที่สนทนาเป็นไปโดยไม่เหมาะสม

 ข้อ ๑๘ หากบุคคลที่ได้รับอนุญาตให้เยี่ยมญาติทางไกล ไม่ปฏิบัติตนตาม ข้อ ๑๗ พนักงานเจ้าหน้าที่จะทำการตัดการติดต่อสื่อสารทันที และเรือนจำจะพิจารณาตัดการอนุญาตในการเยี่ยมญาติทางไกลโดยมีกำหนดเวลาหรือตลอดไป และผู้ต้องขังอาจต้องถูกลงโทษทางวินัยด้วย

 ประกาศ ณ วันที่ ธันวาคม พ.ศ. ๒๕๖๑

 เรือโท

 (วสันต์ คำนวล)

 ผู้บัญชาการเรือนจำจังหวัดพิษณุโลก



ประกาศเรือนจำจังหวัดพิษณุโลก

**เรื่อง การเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์**

-----------------------------

 ด้วยกรมราชทัณฑ์ ได้กำหนดนโยบายให้เรือนจำ/ทัณฑสถานทั่วประเทศดำเนินการติดตั้งระบบ เยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์ เพื่อเป็นการบริการประชาชนให้สามารถเยี่ยมผู้ต้องขังผ่านระบบดังกล่าว ซึ่งเป็นการลดภาระค่าใช้จ่ายและเวลาในการเดินทางมาติดต่อขอเยี่ยมผู้ต้องขังที่เรือนจำ

ในการนี้ เรือนจำจังหวัดพิษณุโลก ได้ดำเนินการติดตั้งระบบเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์ เสร็จเรียบร้อย จึงขอแจ้งให้ผู้ที่มีสิทธิ์เยี่ยมญาติตามที่ผู้ต้องขังได้แจ้งไว้กับทางเรือนจำ และมีความประสงค์จะใช้บริการการเยี่ยมญาติทางไกลผ่านจอภาพ ให้มาลงทะเบียนด้วยตัวเองพร้อมบัตรประจำตัวประชาชนที่เรือนจำจังหวัดพิษณุโลก ในวันและเวลาราชการ ได้ตั้งแต่วันที่ ๑๗ ธันวาคม ๒๕๖๑ เป็นต้นไป

 ประกาศ ณ วันที่ ธันวาคม พ.ศ. ๒๕๖๑

 เรือโท

 (วสันต์ คำนวล)

 ผู้บัญชาการเรือนจำจังหวัดพิษณุโลก

บันทึกข้อความ

**ส่วนราชการ** งานเยี่ยมญาติ ฝ่ายสวัสดิการผู้ต้องขัง

**ที่ วันที่**  ๗ ธันวาคม ๒๕๖๑

**เรื่อง** การเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์

# เรียน ผู้บัญชาการเรือนจำจังหวัดพิษณุโลก

 **เรื่องเดิม**

1. หนังสือกรมราชทัณฑ์ ด่วนที่สุด ที่ ยธ ๐๗๑๐.๓/๓๖๓๕๔ ลงวันที่ ๑๖ พฤศจิกายน ๒๕๖๑เรื่อง การดำเนินการติดตั้งและให้บริการระบบเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์
2. โครงการการติดตั้งระบบเยี่ยมญาติผู้ต้องขังทางไกล ตามนโยบายไทยแลนด์ ๔.๐

 **ข้อเท็จจริง**

งานเยี่ยมญาติ ฝ่ายสวัสดิการผู้ต้องขังได้ดำเนินการติดตั้งระบบเยี่ยมญาติทางไกลผ่านจอภาพ

(Video ConferenceTelevisit) ผ่านแอพพลิเคชั่นไลน์ ตามโครงการการติดตั้งระบบเยี่ยมญาติผู้ต้องขังทางไกล ตามนโยบายไทยแลนด์ ๔.๐ เสร็จเรียบร้อย พร้อมให้บริการประชาชน ตามนโยบายกรมราชทัณฑ์ แล้ว

  **ข้อเสนอ/พิจารณา**

เพื่อให้การดำเนินการเกี่ยวกับการเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์ เป็นไปด้วยความเรียบร้อย เห็นควรกำหนดระเบียบเกี่ยวกับการเยี่ยมญาติทางไกลผ่านจอภาพ และประกาศให้ประชาชนได้รับทราบ ปรากฏตามเอกสารที่แนบมาพร้อมบันทึกนี้ หากเห็นชอบขอได้โปรดลงนาม และ จะได้แจ้งให้ผู้เกี่ยวข้องทราบและถือปฏิบัติต่อไป

 จึงเรียนมาเพื่อโปรดพิจารณา

 (นางวารุณี โด่งดัง)

 เจ้าพนักงานราชทัณฑ์ชำนาญงาน



**ประกาศเรือนจำจังหวัดพิษณุโลก**

**เรื่อง งดการเยี่ยมญาติ เพื่อควบคุมการแพร่ระบาดของโรคติดเชื้อไวรัสโคโรนา 2019**

-----------------------------

 ตามที่คณะรัฐมนตรีมีมติเมื่อวันที่ 17 มีนาคม 2563 ให้ปิดสถานที่สุ่มเสี่ยงและมีมาตรการ
ลดโอกาสการแพร่ระบาดของโรคติดเชื้อไวรัสโคโรนา 2019 (COVID – 19)

 ในการนี้ กรมราชทัณฑ์จึงได้มีหนังสือสั่งการด่วนที่สุด ที่ ยธ ๐๗05.๓/9762 ลงวันที่ ๑7 มีนาคม ๒๕๖3 เรื่อง งดการเยี่ยมญาติ เพื่อควบคุมการแพร่ระบาดของโรคติดเชื้อไวรัสโคโรนา ๒๐๑๙ (COVID – 19)
ให้เรือนจำ/ทัณฑสถานทุกแห่ง งดการเยี่ยมญาติ เป็นเวลา 14 วัน ตั้งแต่วันที่ 18 – 31 มีนาคม 2563
เพื่อควบคุมการแพร่ระบาดของโรคติดเชื้อไวรัสโคโรนา 2019 (COVID – 19) เข้าไปในเรือนจำฯ

 เรือนจำจังหวัดพิษณุโลก จึงแจ้งประกาศงดการเยี่ยมญาติ ตั้งแต่วันที่ 18 – 31 มีนาคม 2563
โดยยังเปิดให้มีการเยี่ยมญาติผ่านทาง Application Line และเปิดบริการฝากเงิน - ซื้อสินค้า ให้กับผู้ต้องขังได้ตามปกติ ตั้งแต่เวลา 08.00 – 14.30 น. ทั้งนี้เพื่อความสะดวกของญาติไม่ต้องเดินทางมาที่เรือนจำฯ
ญาติสามารถส่งเงินให้ผู้ต้องขังผ่านทางธนาณัติที่ไปรษณีย์ใกล้บ้าน

 ทั้งนี้ ตั้งแต่บัดนี้เป็นต้นไป

 ประกาศ ณ วันที่ 18 มีนาคม พ.ศ. ๒๕๖๓

 (นายพลกฤต จิตรบำรุง)

 ผู้บัญชาการเรือนจำจังหวัดแพร่ รักษาราชการแทน

 ผู้บัญชาการเรือนจำจังหวัดพิษณุโลก

บันทึกข้อความ

**ส่วนราชการ** งานเยี่ยมญาติ ฝ่ายสวัสดิการฯ ส่วนสวัสดิการฯ

**ที่ วันที่**  ๑๘ มีนาคม ๒๕๖๓ **.**

**เรื่อง** งดการเยี่ยมญาติ เพื่อควบคุมการแพร่ระบาดของโรคติดเชื้อไวรัสโคโรนา ๒๐๑๙ .

# เรียน ผู้บัญชาการเรือนจำจังหวัดพิษณุโลก

 **เรื่องเดิม**

หนังสือกรมราชทัณฑ์ ด่วนที่สุด ที่ ยธ ๐๗05.๓/9762 ลงวันที่ ๑7 มีนาคม ๒๕๖3 เรื่อง งดการเยี่ยมญาติ เพื่อควบคุมการแพร่ระบาดของโรคติดเชื้อไวรัสโคโรนา ๒๐๑๙ ( COVID – 19 )

 **ข้อเท็จจริง**

เพื่อถือปฏิบัติตามหนังสือสั่งการกรมราชทัณฑ์โดยเคร่งครัด ในการงดเยี่ยมญาติ เพื่อควบคุมการแพร่ระบาดของโรคติดเชื้อไวรัสโคโรนา ๒๐๑๙ เป็นไปด้วยความเรียบร้อย เห็นควรออกประกาศเรือนจำจังหวัดพิษณุโลกเพื่อแจ้งให้ญาติผู้ต้องขังได้รับทราบ รายละเอียดปรากฏตามเอกสารที่เสนอมาพร้อมบันทึกนี้

  **ข้อเสนอ/พิจารณา**

 จึงเรียนมาเพื่อโปรดพิจารณา หากเห็นชอบขอได้โปรดลงนาม จักได้ติดประกาศแจ้งให้ญาติผู้ต้องขังทราบต่อไป

 (นางวารุณี โด่งดัง)

 หัวหน้างานเยี่ยมญาติ

**(แบบขออนุญาตเยี่ยมผู้ต้องขัง)**

 เรือนจำจังหวัดพิษณุโลก

วันที่.............เดือน..............................พ.ศ.....................

เรื่อง ขออนุญาตเยี่ยมผู้ต้องขังทางไกล ผ่านจอภาพผ่านแอพพลิเคชั่นไลน์

เรียน ผู้บัญชาการเรือนจำจังหวัดพิษณุโลก

 ข้าพเจ้า นาย/นาง/นางสาว.................................................................อายุ................ปี เลขประจำตัว

ประชาชน..................................................................................อยู่บ้านเลขที่....................................หมู่ที่.....................

ถนน..........................................................................................ตำบล/แขวง...................................................................

อำเภอ/เขต................................................จังหวัด................................................รหัสไปรษณีย์.....................................

โทรศัพท์ (บ้าน,มือถือ)....................................................................................................................................................

มีความประสงค์ขอเยี่ยมผู้ต้องขังชื่อ.............................................................ชั้น............................................................

โดยข้าพเจ้ามีความสัมพันธ์เกี่ยวข้องเป็น........................ของผู้ต้องขัง พร้อมทั้งมีผู้เข้าเยี่ยม จำนวน............คน ดังนี้

1........................................................เลขประจำตัวประชาชน.............................................เป็น..............ของผู้ต้องขัง

2........................................................เลขประจำตัวประชาชน.............................................เป็น..............ของผู้ต้องขัง

3........................................................เลขประจำตัวประชาชน.............................................เป็น..............ของผู้ต้องขัง

4........................................................เลขประจำตัวประชาชน.............................................เป็น..............ของผู้ต้องขัง

 โดยข้าพเจ้าและคณะยินยอมปฏิบัติตามกฎระเบียบ ของเรือนจำจังหวัดพิษณุโลก ว่าด้วยการเยี่ยมญาติทางไกลผ่านจอภาพ (Video Conference Televisit) ผ่านแอพพลิเคชั่นไลน์ พ.ศ.2561 ทุกประการ

 จึงเรียนมาเพื่อโปรดพิจารณา

 (ลงชื่อ)..............................................................ผู้ขอเยี่ยม

 (.............................................................)

 ลงชื่อ............................................................

 (ลงชื่อ)..............................................................ผู้ต้องขัง (นายไพฑูรย์ แก่นคูณ)

 (.............................................................) หัวหน้าฝ่ายสวัสดิการผู้ต้องขัง

(ลงชื่อ)...............................................................เจ้าหน้าที่รับเยี่ยม

 (.............................................................)

ได้ตรวจสอบเอกสารและแจ้งระเบียบให้ญาติทราบแล้ว เห็นควร ลงชื่อ..........................................................

 อนุญาตรายที่...........................รวม............ราย (นายวรวิทย์ ทองสิงห์)

 ไม่อนุญาตรายที่............................................... ผู้อำนายการส่วนสวัสดิการและสงเคราะห์ผู้ต้องขัง

 - เนื่องจาก………………………………………………

เพื่อโปรดพิจารณา

 (นางวารุณี โด่งดัง)

 ผลการพิจารณา ( ) อนุญาต

 ( ) ไม่อนุญาต

 (ลงชื่อ)...................................................................

 (................................................................)

 ตำแหน่ง.................................................................

 หัวหน้างานเยี่ยมญาติ